Un tren choca escontra un coche en Llanes
#000009
El Gobiernu d’Asturies moviliza camín de los 320 millones en dos años pa impulsar la Estratexa Industrial 2030
#000012
Les inversiones previstes correspuenden a les cuatro grandes exes sobre los que s’asitia la Estratexa Industrial 2030:
#000016
Sostenibilidá na industria: 106.931.000 euros p’acciones rellacionaes col tránsitu escontra un modelu económicu neutru n’emisiones, amás de pa consolidar y ampliar l’actividá industrial como motor de desenvolvimientu económicu, de xeneración d’actividá, empléu y riqueza a nivel rexonal.
Tresformación dixital: 42.477.000 euros en midíes empobinaes al desenvolvimientu de la innovación dixital, la promoción de la Industria 4.0 y el fomentu y aplicación de tecnoloxíes habilitadores de procesos nuevos d’un componente innovador altu.
Competitividá industrial: 98.029.000 euros destinaos a aumentar l’interés d’Asturies como sitiu d’inversión pa captar proyectos estratéxicos; el fomentu de la internacionalización, la meyora de les infraestructures industriales y la medría del gastu n’I+D+i.
Inclusión y la cohesión territorial: 40.912.000 euros pente medies del diálogu social, la definición de perfiles profesionales nuevos y la promoción de la empleabilidá ente los colectivos con más dificultaes d’inxertamientu llaboral.
#000017
Na xunta del Foru pola Industria, Fernández tamién fixo referencia al contestu xeneral del sector, que calificó de “difícil” pola situación de los precios de la enerxía y de les materies primes, y que s’agravó pola invasión d’Ucraína por Rusia.
#000020
“Esti marcu esíxenos aumentar les midíes de sofitu a la industria”, opinó’l conseyeru, quien volvió reclamar una actuación coordinada de la Unión Europea y el cambéu del sistema de fixación de precios de la enerxía.
#000021